கேள்வி: சாத் பேகம் - நடத்தை மற்றும் அறிவு மாற்றத்திற்கான சங்கம் பற்றி தகவல் சொல்.
பதில்: 1994 ஆம் ஆண்டில் இப்பகுதியில் பெண்களின் வளர்ச்சிக்காக நடத்தை மற்றும் அறிவு மாற்றத்திற்கான சங்கத்தை திருமதி சாத் நிறுவினார். ஆரம்பத்தில் இச்சங்கம் அஞ்சுமான் பெக்பூத்-இ-கவாதீன் தலாசு என்ற பெயரால் அழைக்கப்பட்டது. அந்தப் பகுதியில் பழமைவாத சமூகத்தில் ஆதிக்கம் செலுத்திய ஆண்களால் இவர் பல சவால்களையும் சிரமங்களையும் எதிர்கொண்டார். அப்பகுதியில் தலிபான்கள் எழுச்சி பெற்றபோதும், அடையாளம் தெரியாத போராளிகளால் அச்சுறுத்தப்பட்டபோதும் இவர் அமைப்பு அலுவலகத்தை பெசாவருக்கு மாற்றினார். இப்பகுதியில் பெண் கல்வி, அரசியல் விழிப்புணர்வு மற்றும் சுகாதார மேம்பாட்டுத் திட்டங்களில் சங்கம் பங்களித்துள்ளது. மேலும், தொங்கு பாலங்கள் கட்டுதல், கை விசையியக்கக் குழாய்கள் அமைத்தல், நீர் மூழ்கும் கிணறுகள் அமைத்தல், தெருக்கள் அமைத்தல், உள்ளூர் வர்த்தகர்களுக்கு சிறு கடன்கள் வழங்குதல் மற்றும் அடிமட்ட அளவில் பெண்களின் திறன் மேம்பாடு போன்ற திட்டங்களையும் இச்சங்கம் மேற்கொண்டுள்ளது. இந்த சங்கம் பாக்கித்தான் மற்றும் சர்வதேச நிறுவனங்களிடமிருந்து நிதியுதவி பெறுகிறது.